Ericu950/Stoicheia-meter-silver huggingface dataset:
καί ποτε τῶν δρεπανηφόρων εἰς αὐτὸν ἀφεθέντων ὑποστὰς τροπὴν ἐποιήσατο , καὶ τῶν εἰς Συρίαν ὑπερβολῶν τοὺς ἀποτειχίζοντας ἐξελάσας ἐκράτησε .
καὶ ὅλως ἐπῆρτο τῇ γνώμῃ , καὶ τοὺς στρατιώτας ἀνατεθαρρηκότας ὁρῶν παρεσκευάζετο διαγωνίσασθαι πρὸς τὸν Σέλευκον ἐπὶ τοῖς μεγίστοις ἄθλοις , ἠπορημένον ἤδη καὶ αὐτόν .
ἀπέστρεψε μὲν γὰρ τὴν παρὰ Λυσιμάχου βοήθειαν ἀπιστῶν καὶ φοβούμενος , αὐτὸς δὲ καθ ἑαυτὸν ὤκνει τῷ Δημητρίῳ συνάψαι , δεδιὼς τὴν ἀπόνοιαν αὐτοῦ καὶ τὴν ἀεὶ μεταβολὴν ἐκ τῶν ἐσχάτων ἀποριῶν τὰς μεγίστας εὐτυχίας ἐπιφέρουσαν .
νόσος μέντοι βαρεῖα τὸν Δημήτριον ἐν τούτῳ καταλαβοῦσα τό τε σῶμα δεινῶς ἐκάκωσε καὶ τὰ πράγματα παντάπασι διέφθειρεν .
οἱ μὲν γὰρ ἀπεχώρησαν πρὸς τοὺς πολεμίους , οἱ δὲ διερρύησαν αὐτοῦ τῶν στρατιωτῶν .
μόλις δὲ ἐν ἡμέραις τεσσαράκοντα ῥαΐσας καὶ τοὺς ὑπολοίπους ἀναλαβών , καὶ ὁρμήσας , ὅσον ἰδεῖν καὶ δοξάσαι τοὺς πολεμίους , ἐπὶ Κιλικίας , εἶτα νυκτὸς ἄνευ σάλπιγγος ἄρας ἐπὶ θάτερα καὶ τὸν Ἀμανὸν ὑπερβαλὼν ἐπόρθει τὴν κάτω χώραν ἄχρι τῆς Κυρρηστικῆς .
ἐπιφανέντος δὲ τοῦ Σελεύκου καὶ ποιουμένου τὰς καταλύσεις ἐγγύς , ἀναστήσας ὁ Δημήτριος τὸ στράτευμα νυκτὸς ἐβάδιζεν ἐπ αὐτὸν ἀγνοοῦντα μέχρι πολλοῦ καὶ κοιμώμενον .
αὐτομόλων δέ τινων παραγενομένων καὶ φρασάντων τὸν κίνδυνον , ἐκπλαγεὶς καὶ ἀναπηδήσας ἐκέλευσε σημαίνειν , ἅμα τὰς κρηπῖδας ὑποδούμενος καὶ βοῶν πρὸς τοὺς ἑταίρους ὡς θηρίῳ δεινῷ συμπέπλεκται .
δημήτριος δὲ τῷ θορύβῳ τῶν πολεμίων αἰσθόμενος ὅτι μεμήνυται , κατὰ τάχος ἀπῆγεν .
ἅμα δ ἡμέρᾳ προσκειμένου τοῦ Σελεύκου , πέμψας τινὰ τῶν περὶ αὑτὸν ἐπὶ θάτερον κέρας ἐποίησέ τινα τροπὴν τῶν ἐναντίων .
εἶτα μέντοι Σέλευκος αὐτὸς ἀφεὶς τὸν ἵππον καὶ τὸ κράνος ἀποθέμενος καὶ λαβὼν πέλτην ἀπήντα τοῖς μισθοφόροις , ἐπιδεικνύμενος αὑτὸν καὶ μεταβαλέσθαι παρακαλῶν , ἤδη ποτὲ συμφρονήσαντας ὅτι φειδόμενος ἐκείνων , οὐ Δημητρίου , χρόνον πολὺν διατετέλεκεν .
ἐκ τούτου πάντες ἀσπαζόμενοι καὶ βασιλέα προσαγορεύοντες μεθίσταντο .
δημήτριος δὲ πολλῶν μεταβολῶν αἰσθόμενος ἐσχάτην ἐκείνην ἥκουσαν ἐπ αὐτόν , ἐκκλίνας ἐπὶ τὰς Ἀμανίδας ἔφυγε πύλας , καὶ καταβαλὼν εἰς ὕλην τινὰ συνηρεφῆ μετὰ φίλων τινῶν καὶ ἀκολούθων ὀλίγων παντάπασιν ὄντων προσέμενε τὴν νύκτα , βουλόμενος , εἰ δύναιτο , τῆς ἐπὶ Καῦνον ὁδοῦ λαβέσθαι καὶ διεκπεσεῖν ἐπὶ τὴν θάλασσαν , οὗ τὸν ναύσταθμον εὑρήσειν ἤλπιζεν .
ὡς δὲ ἔγνω μη δὲ ἐκείνης τῆς ἡμέρας ἐφόδιον ἔχοντας αὐτούς , ἐπ ἄλλων ἐγένετο λογισμῶν .
εἶτα μέντοι Σωσιγένης ἐπῆλθεν , ἑταῖρος αὐτοῦ , χρυσοῦς τετρακοσίους ὑπεζωσμένος ·
καὶ ἀπὸ τούτων ἐλπίζοντες ἄχρι θαλάσσης διαγενήσεσθαι , πρὸς τὰς ὑπερβολὰς ἐχώρουν σκοταῖοι .
πυρῶν δὲ καιομένων πρὸς αὐταῖς πολεμίων ἀπογνόντες ἐκείνην τὴν ὁδὸν αὖθις ἀνεχώρησαν εἰς τὸν αὐτὸν τόπον , οὔ τε πάντες  ἔνιοι γὰρ ἀπέδρασαν  οὔ τε ὁμοίως οἱ παραμένοντες πρόθυμοι 0 ·
τολμήσαντος δέ τινος εἰπεῖν τι , ὡς Σελεύκῳ χρὴ τὸ σῶμα παραδοῦναι Δημήτριον , ὥρμησε μὲν τὸ ξίφος σπασάμενος ἀνελεῖν ἑαυτόν , οἱ δὲ φίλοι περιστάντες καὶ παραμυθούμενοι συνέπεισαν οὕτω ποιῆσαι .
καὶ πέμπει πρὸς Σέλευκον ἐπιτρέπων ἐκείνῳ τὰ καθ ἑαυτόν .
ἀκούσας δὲ Σέλευκος οὐκ ἔφη τῇ Δημητρίου τύχῃ σώζεσθαι Δημήτριον , ἀλλὰ τῇ αὑτοῦ , μετὰ τῶν ἄλλων καλῶν αὐτῷ φιλανθ ρωπίας καὶ χρηστότητος ἐπίδειξιν διδούσῃ .
καλέσας δὲ τοὺς ἐπιμελητὰς σκηνήν τε πηγνύναι βασιλικὴν ἐκέλευσε , καὶ τ ἆλλα πάντα ποιεῖν καὶ παρασκευάζειν εἰς ὑποδοχὴν καὶ θεραπείαν μεγαλοπρεπῶς .
ἦν δέ τις Ἀπολλωνίδης παρὰ τῷ Σελεύκῳ , τοῦ Δημητρίου γεγονὼς συνήθης ·
τοῦτον εὐθὺς ἐξέπεμψε πρὸς αὐτόν , ὅπως ἡδίων γένηται καὶ θαρρῶν ὡς πρὸς οἰκεῖον ἄνδρα καὶ κηδεστὴν ἀπαντᾶν 0 .
φανερᾶς δὲ τῆς γνώμης αὐτοῦ γενομένης ὀλίγοι τὸ πρῶτον , εἶτα οἱ πλεῖστοι τῶν φίλων ἐξεπήδων παρὰ τὸν Δημήτριον , ἁμιλλώμενοι καὶ φθάνοντες ἀλλήλους ·
ἠλπίζετο γὰρ εὐθὺς παρὰ τῷ Σελεύκῳ μέγιστος ἔσεσθαι .
τοῦτο δὲ ἐκείνῳ μὲν εἰς φθόνον μετέβαλε τὸν ἔλεον , τοῖς δὲ κακοήθεσι καὶ βασκάνοις παρέσχεν ἀποτρέψαι καὶ διαφθεῖραι τὴν φιλανθ ρωπίαν τοῦ βασιλέως , ἐκφοβήσασιν αὐτόν , ὡς οὐκ εἰς ἀναβολάς , ἀλλ ἅμα τῷ πρῶτον ὀφθῆναι τὸν ἄνδρα , μεγάλων ἐσομένων ἐν τῷ στρατοπέδῳ νεωτερισμῶν .
ἄρτι δὴ τοῦ Ἀπολλωνίδου πρὸς τὸν Δημήτριον ἀφιγμένου περιχαροῦς , καὶ τῶν ἄλλων ἐπερχομένων καὶ λόγους θαυμαστοὺς ἀπαγγελλόντων περὶ τοῦ Σελεύκου , καὶ τοῦ Δημητρίου μετὰ τηλικαύτην δυστυχίαν καὶ κακοπραγίαν , εἰ καὶ πρότερον ἐδόκει τὴν παράδοσιν τοῦ σώματος αἰσχρὰν πεποιῆσθαι , τότε μετεγνωκότος διὰ τὸ θαρρεῖν καὶ πιστεύειν ταῖς ἐλπίσιν , ἦλθε Παυσανίας ἔχων στρατιώτας ὁμοῦ πεζοὺς καὶ ἱππεῖς περὶ χιλίους .
καὶ τούτοις περισχὼν τὸν Δημήτριον ἄφνω , τοὺς δὲ ἄλλους ἀποστήσας , Σελεύκῳ μὲν αὐτὸν εἰς ὄψιν οὐ κατέστησεν , εἰς δὲ Χερρόνησον τὴν Συριακὴν ἀπήγαγεν , ὅπου τὸ λοιπὸν ἰσχυρᾶς φυλακῆς ἐπισταθείσης θεραπεία μὲν ἧκεν ἱκανὴ παρὰ Σελεύκου καὶ χρήματα καὶ δίαιτα παρεσκευάζετο καθ ἡμέραν οὐ μεμπτή , δρόμοι δὲ καὶ περίπατοι βασιλικοὶ καὶ παράδεισοι θήρας ἔχοντες ἀπεδείχθησαν ·
ἦν δὲ καὶ τῶν φίλων τῶν συμφυγόντων τῷ βουλομένῳ συνεῖναι , καὶ παρ αὐτὸν τινες ὅμως ἐπιφοιτῶντες ἀπὸ τοῦ Σελεύκου ἧκον κομίζοντες ἐπιεικεῖς λόγους καὶ θαρρεῖν παρακαλοῦντες , ὡς , ὅταν πρῶτον Ἀντίοχος ἀφίκηται σὺν Στρατονίκῃ , διεθησόμενον .
ὁ δὲ Δημήτριος ἐν τῇ τοιαύτῃ τύχῃ γεγονὼς ἐπέστειλε τοῖς περὶ τὸν υἱὸν καὶ τοῖς περὶ Ἀθήνας καὶ Κόρινθον ἡγεμόσι καὶ φίλοις μή τε γράμμασιν αὐτοῦ μή τε σφραγῖδι πιστεύειν , ἀλλ ὥσπερ τεθνηκότος Ἀντιγόνῳ τὰς πόλεις καὶ τὰ λοιπὰ πράγματα διαφυλάττειν .
ἀντίγονος δὲ τὴν τοῦ πατρὸς σύλληψιν πυθόμενος καὶ βαρέως ἐνεγκὼν καὶ πενθίμην ἀναλαβὼν ἐσθῆτα πρός τε τοὺς ἄλλους βασιλεῖς ἔγραψε καὶ πρὸς αὐτὸν Σέλευκον , δεόμενος , καὶ πᾶν ὅ τι λοιπὸν ἦν αὐτοῖς παραδιδούς , καὶ πρὸ παντὸς ὁμηρεύειν ἕτοιμος ὢν αὐτὸς ὑπὲρ τοῦ πατρός .
καὶ συνεδέοντο ταῦτα πόλεις τε πολλαὶ καὶ δυνάσται πλὴν Λυσιμάχου .
λυσίμαχος δὲ καὶ χρήματα πολλὰ πέμπων ὑπισχνεῖτο Σελεύκῳ κτείναντι Δημήτριον .
ὁ δὲ ἐκεῖνον μὲν καὶ ἄλλως προβαλλόμενος ἔτι μᾶλλον ἐπὶ τούτῳ μιαρὸν ἡγεῖτο καὶ βάρβαρον , Ἀντιόχῳ δὲ τῷ παιδὶ καὶ Στρατονίκῃ φυλάττων Δημήτριον , ὡς ἐκείνων ἡ χάρις γένοιτο , παρῆγε τὸν χρόνον .
ὁ δὲ Δημήτριος , ὡς ἐν ἀρχῇ τὴν τύχην προσπεσοῦσαν ὑπέμεινε , καὶ ῥᾷον ἤδη φέρειν εἰθίζετο τὰ παρόντα , πρῶτον μὲν ἁμῶς γέ πως ἐκίνει τὸ σῶμα , θήρας , ἐφ ὅσον ἦν , καὶ δρόμων ἁπτόμενος , ἔπειτα κατὰ μικρὸν ὄκνου πρὸς αὐτὰ καὶ νωθείας ἐπίμπλατο , καὶ φέρων ἑαυτὸν εἰς πότους καὶ κύβους κατέβαλε καὶ τοῦ χρόνου τὸν πλεῖστον ἐν τούτοις διῆγεν , εἴ τε τοὺς ἐν τῷ νήφειν ἀναλογισμοὺς τῶν παρόντων ἀποδιδράσκων καὶ παρακαλυπτόμενος τῇ μέθῃ τὴν διάνοιαν , εἴ τε συγγνοὺς ἑαυτῷ τοῦτον εἶναι τὸν βίον , ὃν ἔκπαλαι ποθῶν καὶ διώκων ἄλλως ὑπ ἀνοίας καὶ κενῆς δόξης ἐπλάζετο καὶ πολλὰ μὲν ἑαυτῷ , πολλὰ δὲ ἑτέροις πράγματα παρεῖχεν , ἐν ὅπλοις καὶ στόλοις καὶ στρατοπέδοις τὸ ἀγαθὸν ζητῶν , ὃ νῦν ἐν ἀπραγμοσύνῃ καὶ σχολῇ καὶ ἀναπαύσει μὴ προσδοκήσας ἀνεύρηκε 0 .
τί γὰρ ἄλλο τῶν πολέμων καὶ τῶν κινδύνων πέρας ἐστὶ τοῖς φαύλοις βασιλεῦσι , κακῶς καὶ ἀνοήτως διακειμένοις , οὐχ ὅτι μόνον τρυφὴν καὶ ἡδονὴν ἀντὶ τῆς ἀρετῆς καὶ τοῦ καλοῦ διώκουσιν , ἀλλ ὅτι μη δὲ ἥδεσθαι μη δὲ τρυφᾶν ὡς ἀληθῶς ἴσασιν ;
ὁ δ οὖν Δημήτριος ἔτος τρίτον ἐν τῇ Χερρονήσῳ καθειργμένος ὑπ ἀργίας καὶ πλησμονῆς καὶ οἴνου νοσήσας ἀπέθανεν , ἔτη τέσσαρα καὶ πεντήκοντα βεβιωκώς .
καὶ Σέλευκος ἤκουσέ τε κακῶς καὶ μετενόησεν οὐ μετρίως ἐν ὑποψίᾳ τὸν Δημήτριον θέμενος τότε , καὶ μη δὲ Δρομιχαίτην , ἄνδρα βάρβαρον Θρᾷκα , μιμησάμενος οὕτω φιλανθρώπως καὶ βασιλικῶς ἁλόντι Λυσιμάχῳ χρησάμενον .
ἔσχε μέντοι καὶ τὰ περὶ τὴν ταφὴν αὐτοῦ τραγικήν τινα καὶ θεατρικὴν διάθεσιν .
ὁ γὰρ υἱὸς Ἀντίγονος , ὡς ᾔσθετο τὰ λείψανα κομιζόμενα , πάσαις ἀναχθεὶς ταῖς ναυσὶν ἐπὶ νήσων ἀπήντησε ·
καὶ δεξάμενος εἰς τὴν μεγίστην τῶν ναυαρχίδων ἔθετο τὴν ὑδρίαν χρυσήλατον οὖσαν .
αἱ δὲ πόλεις αἷς προσεῖχον , τοῦτο μὲν στεφάνους ἐπέφερον τῇ ὑδρίᾳ , τοῦτο δὲ ἄνδρας ἐν σχήματι πενθίμῳ συνθάψοντας καὶ συμπαραπέμψοντας ἀπέστελλον .
εἰς δὲ Κόρινθον τοῦ στόλου καταπλέοντος ἥ τε κάλπις ἐκ πρύμνης περιφανὴς ἑωρᾶτο πορφύρᾳ βασιλικῇ καὶ διαδήματι κεκοσμημένη , καὶ παρειστήκεισαν ἐν ὅπλοις νεανίσκοι δορυφοροῦντες .
ὁ δὲ τῶν τότε αὐλητῶν ἐλλογιμώτατος Ξενόφαντος ἐγγὺς καθεζόμενος προσηύλει τῶν μελῶν τὸ ἱερώτατον ·
καὶ πρὸς τοῦτο τῆς εἰρεσίας ἀναφερομένης μετὰ ῥυθμοῦ τινος , ἀπήντα ψόφος , ὥσπερ ἐν κοπετῷ , ταῖς τῶν αὐλημάτων περιόδοις 0 ·
τὸν δὲ πλεῖστον οἶκτον καὶ ὀλοφυρμὸν αὐτὸς ὁ Ἀντίγονος τοῖς ἠθροισμένοις ἐπὶ τὴν θάλασσαν ὀφθεὶς ταπεινὸς καὶ δεδακρυμένος παρέσχεν .
ἐπενεχθεισῶν δὲ τιμῶν καὶ στεφάνων περὶ Κόρινθον εἰς Δημητριάδα κομίσας ἔθηκε τὰ λείψανα , πόλιν ἐπώνυμον ἐκείνου , συνοικισθεῖσαν ἐκ μικρῶν τῶν περὶ τὴν Ἰωλκὸν πολιχνίων .
ἀπέλιπε δὲ γενεὰν ὁ Δημήτριος Ἀντίγονον μὲν ἐκ Φίλας καὶ Στρατονίκην , δύο δὲ Δημητρίους , τὸν μὲν Λεπτόν , ἐξ Ἰλλυρίδος γυναικός , τὸν δὲ ἄρξαντα Κυρήνης ἐκ Πτολεμαΐδος , ἐκ δὲ Δηϊδαμείας Ἀλέξανδρον , ὃς ἐν Αἰγύπτῳ κατεβίωσε 0 1 .
λέγεται δὲ καὶ Κόρραγον υἱὸν ἐξ Εὐρυδίκης αὐτῷ γενέσθαι .
κατέβη δὲ ταῖς διαδοχαῖς τὸ γένος αὐτοῦ βασιλεῦον εἰς Περσέα τελευταῖον , ἐφ οὗ Ῥωμαῖοι Μακεδονίαν ὑπηγάγοντο .
διηγωνισμένου δὲ τοῦ Μακεδονικοῦ δράματος ὥρα τὸ Ῥωμαϊκὸν ἐπεισαγαγεῖν 0 .
ἀντωνίου πάππος μὲν ἦν ὁ ῥήτωρ Ἀντώνιος , ὃν τῆς Σύλλα γενόμενον στάσεως Μάριος ἀπέκτεινε , πατὴρ δὲ ὁ Κρητικὸς ἐπικληθεὶς Ἀντώνιος , οὐχ οὕτω μὲν εὐδόκιμος ἐν τοῖς πολιτικοῖς ἀνὴρ οὐ δὲ λαμπρός , εὐγνώμων δὲ καὶ χρηστός , ἄλλως τε καὶ πρὸς τὰς μεταδόσεις ἐλευθέριος , ὡς ἀφ ἑνὸς ἄν τις ἔργου καταμάθοι 0 .
κεκτημένος γὰρ οὐ πολλὰ καὶ διὰ τοῦτο τῇ φιλανθρωπίᾳ χρῆσθαι κωλυόμενος ὑπὸ τῆς γυναικός , ἐπεί τις ἀφίκετο τῶν συνήθων πρὸς αὐτὸν ἀργυρίου δεόμενος , ἀργύριον μὲν οὐκ εἶχε , παιδαρίῳ δὲ προσέταξεν εἰς ἀργυροῦν σκύφον ὕδωρ ἐμβαλόντι κομίσαι ·
καὶ κομίσαντος , ὡς ξύρεσθαι μέλλων κατέβρεχε τὰ γένεια .
τοῦ δὲ παιδαρίου καθ ἑτέραν πρόφασιν ἐκποδὼν γενομένου , τὸν μὲν σκύφον ἔδωκε τῷ φίλῳ χρῆσθαι κελεύσας , ζητήσεως δὲ πολλῆς ἐν τοῖς οἰκέταις οὔσης ὁρῶν χαλεπαίνουσαν τὴν γυναῖκα καὶ βουλομένην καθ ἕκαστον ἐξετάζειν ὡμολόγησε , συγγνώμην ἔχειν δεηθείς .
ἦν δὲ αὐτῷ γυνὴ Ἰουλία τοῦ Καισάρων οἴκου , ταῖς ἀρίσταις τότε καὶ σωφρονεστάταις ἐνάμιλλος .
ὑπὸ ταύτης ὁ υἱὸς Ἀντώνιος ἐτράφη μετὰ τὴν τοῦ πατρὸς τελευτὴν Κορνηλίῳ Λέντλῳ γαμηθείσης , ὃν Κικέρων ἀπέκτεινε τῶν Κατιλίνα συνωμοτῶν γενόμενον .
αὕτη δοκεῖ τῆς σφοδρᾶς ἔχθρας Ἀντωνίῳ πρὸς Κικέρωνα πρόφασις καὶ ἀρχὴ γενέσθαι .
φησὶ γοῦν Ἀντώνιος οὐ δὲ τὸν νεκρὸν αὐτοῖς ἀποδοθῆναι τοῦ Λέντλου πρότερον ἢ τῆς γυναικὸς τοῦ Κικέρωνος τὴν μητέρα δεηθῆναι .
τοῦτο μὲν οὖν ὁμολογουμένως ψεῦδός ἐστιν ·
οὐδεὶς γὰρ εἴρχθη ταφῆς τῶν τότε κολασθέντων ὑπὸ τοῦ Κικέρωνος ·
ἀντωνίῳ δὲ λαμπρῷ καθ ὥραν γενομένῳ τὴν Κουρίωνος φιλίαν καὶ συνήθειαν ὥσπερ τινὰ κῆρα προσπεσεῖν λέγουσιν , αὐτοῦ τε περὶ τὰς ἡδονὰς ἀπαιδεύτου γενομένου , καὶ τὸν Ἀντώνιον , ὡς μᾶλλον εἴη χειροήθης , εἰς πότους καὶ γύναια καὶ δαπάνας πολυτελεῖς καὶ ἀκολάστους ἐμβάλλοντος .
ἐξ ὧν ὄφλημα βαρὺ καὶ παρ ἡλικίαν αὐτῷ συνήχθη πεντήκοντα καὶ διακοσίων ταλάντων .
τοῦτο πᾶν ἐγγυησαμένου τοῦ Κουρίωνος ὁ πατὴρ αἰσθόμενος ἐξήλασε τὸν Ἀντώνιον ἐκ τῆς οἰκίας .
ὁ δὲ βραχὺν μέν τινα χρόνον τῇ Κλωδίου τοῦ θρασυτάτου καὶ βδελυρωτάτου τῶν τότε δημαγωγῶν φορᾷ πάντα τὰ πράγματα ταραττούσῃ προσέμιξεν ἑαυτόν ·
ταχὺ δὲ τῆς ἐκείνου μανίας μεστὸς γενόμενος , καὶ φοβηθεὶς τοὺς συνισταμένους ἐπὶ τὸν Κλώδιον , ἀπῆρεν ἐκ τῆς Ἰταλίας εἰς τὴν Ἑλλάδα , καὶ διέτριβε τό τε σῶμα γυμνάζων πρὸς τοὺς στρατιωτικοὺς ἀγῶνας καὶ λέγειν μελετῶν .
ἐχρῆτο δὲ τῷ καλουμένῳ μὲν Ἀσιανῷ ζήλῳ τῶν λόγων , ἀνθοῦντι μάλιστα κατ ἐκεῖνον τὸν χρόνον , ἔχοντι δὲ πολλὴν ὁμοιότητα πρὸς τὸν βίον αὐτοῦ , κομπώδη καὶ φρυαγματίαν ὄντα καὶ κενοῦ γαυριάματος καὶ φιλοτιμίας ἀνωμάλου μεστόν .
ἐπεὶ δὲ Γαβίνιος ἀνὴρ ὑπατικὸς εἰς Συρίαν πλέων ἀνέπειθεν αὐτὸν ὁρμῆσαι πρὸς τὴν στρατείαν , ἰδιώτης μὲν οὐκ ἂν ἔφη συνεξελθεῖν , ἀποδειχθεὶς δὲ τῶν ἱππέων ἄρχων συνεστράτευε .
καὶ πρῶτον μὲν ἐπ Ἀριστόβουλον Ἰουδαίους ὰφιστάντα πεμφθεὶς αὐτὸς μὲν ἐπέβη τοῦ μεγίστου τῶν ἐρυμάτων πρῶτος , ἐκεῖνον δὲ πάντων ἐξήλασεν ·
εἶτα μάχην συνάψας καὶ τρεψάμενος ὀλίγοις τοῖς σὺν αὑτῷ τοὺς ἐκείνου πολλαπλασίους ὄντας ἀπέκτεινε πλὴν ὀλίγων ἅπαντας ·
αὐτὸς δὲ μετὰ τοῦ παιδὸς Ἀριστόβουλος ἥλω .
μετὰ ταῦτα Γαβίνιον ἐπὶ μυρίοις ταλάντοις Πτολεμαίου πείθοντος εἰς Αἴγυπτον ἅμα συνεμβαλεῖν αὐτῷ καὶ τὴν βασιλείαν ἀναλαβεῖν , οἱ μὲν πλεῖστοι τῶν ἡγεμόνων ἠναντιοῦντο , καὶ Γαβίνιον δὲ ὄκνος τις εἶχε τοῦ πολέμου , καίπερ ἐξηνδραποδισμένον κομιδῆ τοῖς μυρίοις ταλάντοις , Ἀντώνιος δὲ καὶ πράξεων μεγάλων ἐφιέμενος καὶ τῷ Πτολεμαίῳ χαριζόμενος δεομένῳ συνέπεισε μὲν καὶ συνεξώρμησεν ἐπὶ τὴν στρατείαν τὸν Γαβίνιον , ἐπεὶ δὲ τοῦ πολέμου μᾶλλον ἐφοβοῦντο τὴν ἐπὶ τὸ Πηλούσιον ὁδόν , ἅτε δὴ διὰ ψάμμου βαθείας καὶ ἀνύδρου παρὰ τὸ Ἔκρηγμα καὶ τὰ τῆς Σερβωνίδος ἕλη γινομένης αὐτοῖς τῆς πορείας , ἃς Τυφῶνος μὲν ἐκπνοὰς Αἰγύπτιοι καλοῦσι , τῆς δ ἐρυθρᾶς θαλάσσης ὑπονόστησις εἶναι δοκεῖ καὶ διήθησις , ᾗ βραχυτάτῳ διορίζεται πρὸς τὴν ἐντὸς θάλασσαν ἰσθμῷ , πεμφθεὶς μετὰ τῶν ἱππέων ὁ Ἀντώνιος οὐ μόνον τὰ στενὰ κατέσχεν , ἀλλὰ καὶ Πηλούσιον ἑλών , πόλιν μεγάλην , καὶ τῶν ἐν αὐτῇ φρουρῶν κρατήσας , ἅμα καὶ τὴν ὁδὸν ἀσφαλῆ τῷ στρατεύματι καὶ τὴν ἐλπίδα τῆς νίκης ἐποίησε τῷ στρατηγῷ βέβαιον .
ἀπέλαυσαν δὲ τῆς φιλοτιμίας αὐτοῦ καὶ οἱ πολέμιοι .
πτολεμαίου γὰρ ἅμα τῷ παρελθεῖν εἰς τὸ Πηλούσιον ὑπ ὀργῆς καὶ μίσους ὡρμημένου φονεύειν τοὺς Αἰγυπτίους ἐνέστη καὶ διεκώλυσεν .
ἐν δὲ ταῖς μάχαις καὶ τοῖς ἀγῶσι μεγάλοις καὶ συχνοῖς γενομένοις πολλὰ καὶ τόλμης ἔργα καὶ προνοίας ἡγεμονικῆς ἀποδειξάμενος , ἐμφανέστατα δὲ τῷ κυκλώσασθαι καὶ περιβαλεῖν κατόπιν τοὺς πολεμίους τὴν νίκην τοῖς κατὰ στόμα παρασχών , ἀριστεῖα καὶ τιμὰς ἔλαβε πρεπούσας .
οὐ διέλαθε δὲ τοὺς πολλοὺς οὐ δὲ ἡ πρὸς Ἀρχέλαον αὐτοῦ τεθνηκότα φιλανθρωπία 0 ·
γεγονὼς γὰρ αὐτῷ συνήθης καὶ ξένος ἐπολέμει μὲν ἀναγκαίως ζῶντι , τὸ δὲ σῶμα πεσόντος ἐξευρὼν καὶ κοσμήσας βασιλικῶς ἐκήδευσεν .
ἐπὶ τούτοις Ἀλεξανδρεῦσί τε πλεῖστον αὑτοῦ λόγον κατέλιπε , καὶ Ῥωμαίων τοῖς στρατευομένοις ἀνὴρ ἔδοξε λαμπρότατος εἶναι .
προσῆν δὲ καὶ μορφῆς ἐλευθέριον ἀξίωμα , καὶ πώγων τις οὐκ ἀγεννὴς καὶ πλάτος μετώπου καὶ γρυπότης μυκτῆρος ἐδόκει τοῖς γραφομένοις καὶ πλαττομένοις Ἡρακλέους προσώποις ἐμφερὲς ἔχειν τὸ ἀρρενωπόν .
ἦν δὲ καὶ λόγος παλαιὸς Ἡρακλείδας εἶναι τοὺς Ἀντωνίους , ἀπ Ἄντωνος , παιδὸς Ἡρακλέους , γεγονότας .
καὶ τοῦτον ᾤετο τὸν λόγον τῇ τε μορφῇ τοῦ σώματος , ὥσπερ εἴρηται , καὶ τῇ στολῇ βεβαιοῦν .
ἀεὶ γάρ , ὅτε μέλλοι πλείοσιν ὁρᾶσθαι , χιτῶνα εἰς μηρὸν ἔζωστο , καὶ μάχαιρα μεγάλη παρήρτητο , καὶ σάγος περιέκειτο τῶν στερεῶν .
οὐ μὴν ἀλλὰ καὶ τὰ τοῖς ἄλλοις φορτικὰ δοκοῦντα , μεγαλαυχία καὶ σκῶμμα καὶ κώθων ἐμφανὴς καὶ καθίσαι παρὰ τὸν ἐσθίοντα καὶ φαγεῖν ἐπιστάντα τραπέζῃ στρατιωτικῇ , θαυμαστὸν ὅσον εὐνοίας καὶ πόθου πρὸς αὐτὸν ἐνεποίει τοῖς στρατιώταις 0 .
ἦν δέ που καὶ τὸ ἐρωτικὸν οὐκ ἀναφρόδιτον , ἀλλὰ καὶ τούτῳ πολλοὺς ἐδημαγώγει , συμπράττων τε τοῖς ἐρῶσι καὶ σκωπτόμενος οὐκ ἀηδῶς εἰς τοὺς ἰδίους ἔρωτας .
ἡ δ ἐλευθεριότης καὶ τὸ μηδὲν ὀλίγῃ χειρὶ μη δὲ φειδομένῃ χαρίζεσθαι στρατιώταις καὶ φίλοις ἀρχήν τε λαμπρὰν ἐπὶ τὸ ἰσχύειν αὐτῷ παρέσχε , καὶ μεγάλου γενομένου τὴν δύναμιν ἐπὶ πλεῖον ἐπῆρεν , ἐκ μυρίων ἄλλων ἁμαρτημάτων ἀνατρεπομένην .
ἓν δέ τι τοῦ μεγαλοδώρου παράδειγμα διηγήσομαι .
τῶν φίλων τινὶ μυριάδας ἐκέλευσε πέντε καὶ εἴκοσι δοθῆναι ·
τοῦτο Ῥωμαῖοι δεκίης καλοῦσι .
τοῦ δ ἐπιτρόπου θαυμάσαντος καὶ ἵνα δείξῃ τὸ πλῆθος αὐτῷ καταβαλόντος ἐν μέσῳ τὸ ἀργύριον , ἠρώτησε παριὼν ὅ τι δὴ τοῦτο εἴη .
τοῦ δ ἐπιτρόπου φήσαντος ὡς ὃ κελεύσειε δοθῆναι , συμβαλὼν αὐτοῦ τὴν κακοήθειαν ὁ Ἀντώνιος , ἐγὼ πλεῖον ᾤμην , ἔφη , τὸ δεκίης εἶναι ·
τοῦτο δὲ μικρόν ἐστιν ·
ὥστε ἄλλο πρόσθες αὐτῷ τοσοῦτον .
ταῦτα μὲν οὖν ὕστερον 0 ·
ἐπεὶ δὲ τὰ Ῥωμαίων πράγματα διέστη , τῶν μὲν ἀριστοκρατικῶν Πομπηΐῳ παρόντι προσθεμένων , τῶν δὲ δημοτικῶν Καίσαρα καλούντων ἐκ Γαλατίας ἐν τοῖς ὅπλοις ὄντα , Κουρίων ὁ Ἀντωνίου φίλος ἐκ μεταβολῆς θεραπεύων τὰ Καίσαρος Ἀντώνιον προσηγάγετο , καὶ μεγάλην μὲν ἀπὸ τοῦ λέγειν ἐν τοῖς πολλοῖς ἔχων ἰσχύν , χρώμενος δὲ καὶ δαπάναις ἀφειδῶς ἀφ ὧν Καῖσαρ ἐχορήγει , δήμαρχον ἀπέδειξε τὸν Ἀντώνιον , εἶτα τῶν ἐπ οἰωνοῖς ἱερέων , οὓς Αὔγουρας καλοῦσιν .
ὁ δὲ εὐθὺς εἰς τὴν ἀρχὴν παρελθὼν οὐ μικρὸν ἦν ὄφελος τοῖς πολιτευομένοις ὑπὲρ Καίσαρος .
ἀλλὰ πρῶτον μὲν Μαρκέλλου τοῦ ὑπάτου Πομπηΐῳ τούς τε συνειλεγμένους ἤδη στρατιώτας παρεγγυῶντος καὶ καταλέγειν ἑτέρους διδόντος ἐμποδὼν ἔστη , διάταγμα γράψας ὅπως ἡ μὲν ἠθροισμένη δύναμις εἰς Συρίαν πλέῃ καὶ Βύβλῳ βοηθῇ πολεμοῦντι Πάρθοις , οὓς δὲ Πομπήϊος καταλέγει , μὴ προσέχωσιν αὐτῷ ·
δεύτερον δὲ τὰς Καίσαρος ἐπιστολὰς οὐ προσιεμένων οὐ δὲ ἐώντων ἀναγινώσκεσθαι τῶν συγκλητικῶν , αὐτὸς ἰσχύων διὰ τὸ ἄρχειν ἀνέγνω , καὶ πολλοὺς μετέστησε τῇ γνώμῃ , δίκαια καὶ μέτρια Καίσαρος ἀξιοῦν ἀφ ὧν ἔγραψε δόξαντος .
τέλος δὲ δυεῖν ἐρωτήσεων ἐν τῇ βουλῇ γενομένων , τῆς μὲν εἰ δοκεῖ Πομπήϊον ἀφεῖναι τὰ στρατεύματα , τῆς δὲ εἰ Καίσαρα , καὶ Πομπήϊον μὲν ὀλίγων τὰ ὅπλα καταθέσθαι , Καίσαρα δὲ πάντων παρ ὀλίγους κελευόντων , ἀναστὰς Ἀντώνιος ἠρώτησεν εἰ δοκεῖ καὶ Πομπήϊον ὁμοῦ καὶ Καίσαρα τὰ ὅπλα καταθέσθαι καὶ τὰς δυνάμεις ἀφεῖναι 0 1 2 .
ταύτην ἐδέξαντο λαμπρῶς τὴν γνώμην ἅπαντες , καὶ μετὰ βοῆς ἐπαινοῦντες τὸν Ἀντώνιον ἠξίουν ἐπιψηφίζεσθαι .
μὴ βουλομένων δὲ τῶν ὑπάτων , αὖθις ἑτέρας οἱ Καίσαρος φίλοι πρ οὔτειναν ἐπιεικεῖς εἶναι δοκούσας ἀξιώσεις , αἷς ὅ τε Κάτων ἀντέπιπτε καὶ Λέντλος ὑπατεύων ἐξέβαλε τῆς βουλῆς τὸν Ἀντώνιον .
ὁ δὲ πολλὰ μὲν αὐτοῖς ἐξιὼν ἐπηράσατο , λαβὼν δὲ θεράποντος ἐσθῆτα καὶ μισθωσάμενος μετὰ Κασσίου Κοΐντου ζεῦγος , ἐξώρμησε πρὸς Καίσαρα ·
καὶ κατεβόων εὐθὺς ὀφθέντες ὡς οὐδένα κόσμον ἔτι τῶν ἐν Ῥώμῃ πραγμάτων ἐχόντων , ὅτε μη δὲ δημάρχοις παρρησίας μέτεστιν , ἀλλ ἐλαύνεται καὶ κινδυνεύει πᾶς ὁ φθεγξάμενος ὑπὲρ τῶν δικαίων .
ἐκ τούτου λαβὼν τὴν στρατιὰν ὁ Καῖσαρ εἰς Ἰταλίαν ἐνέβαλε .
διὸ καὶ Κικέρων ἐν τοῖς Φιλιππικοῖς ἔγραψε τοῦ μὲν Τρωϊκοῦ πολέμου τὴν Ἑλένην , τοῦ δ ἐμφυλίου τὸν Ἀντώνιον ἀρχὴν γενέσθαι , περιφανῶς ψευδόμενος .
οὐ γὰρ οὕτως εὐχερὴς ἦν οὐ δὲ ῥᾴδιος ὑπ ὀργῆς ἐκπεσεῖν τῶν λογισμῶν Γάϊος Καῖσαρ ὥστε , εἰ μὴ ταῦτα πάλαι ἔγνωστο πράττειν , οὕτως ἂν ἐπὶ καιροῦ τὸν κατὰ τῆς πατρίδος ἐξενεγκεῖν πόλεμον , ὅτι φαύλως ἠμφιεσμένον εἶδεν Ἀντώνιον καὶ Κάσσιον ἐπὶ ζεύγους μισθίου πεφευγότας πρὸς αὐτόν , ἀλλὰ ταῦτα πάλαι δεομένῳ προφάσεως σχῆμα καὶ λόγον εὐπρεπῆ τοῦ πολέμου παρέσχεν .
ἦγε δὲ αὐτὸν ἐπὶ πάντας ἀνθρώπους ἃ καὶ πρότερον Ἀλέξανδρον καὶ πάλαι Κῦρον , ἔρως ἀπαρηγόρητος ἀρχῆς καὶ περιμανὴς ἐπιθυμία τοῦ πρῶτον εἶναι καὶ μέγιστον 0 1 ·
ὧν τυχεῖν οὐκ ἦν μὴ Πομπηΐου καταλυθέντος .
ὡς δ οὖν ἐπελθὼν ἐκράτησε τῆς Ῥώμης καὶ Πομπήϊον ἐξήλασε τῆς Ἰταλίας καὶ πρὸς τὰς ἐν Ἰβηρίᾳ Πομπηΐου δυνάμεις ἐπιστρέφειν ἔγνω πρότερον , εἶτα οὕτως παρασκευας άμενος στόλον ἐπὶ Πομπήϊον διαβαίνειν , Λεπίδῳ μὲν στρατηγοῦντι τὴν Ῥώμην , Ἀντωνίῳ δὲ δημαρχοῦντι τὰ στρατεύματα καὶ τὴν Ἰταλίαν ἐπέτρεψεν .
ὁ δὲ τοῖς μὲν στρατιώταις εὐθὺς προσφιλὴς ἦν συγγυμναζόμενος καὶ συνδιαιτώμενος τὰ πολλὰ καὶ δωρούμενος ἐκ τῶν παρόντων , τοῖς δὲ ἄλλοις ἐπαχθής 0 .
καὶ γὰρ ἀδικουμένων ὑπὸ ῥᾳθυμίας ὠλιγώρει , καὶ πρὸς ὀργὴν ἠκροᾶτο τῶν ἐντυγχανόντων καὶ κακῶς ἐπὶ γυναιξὶν ἀλλοτρίαις ἤκουε .
καὶ ὅλως τὴν Καίσαρος ἀρχήν , πάντα μᾶλλον ἢ τυραννίδα δι αὐτὸν ἐκεῖνον φανεῖσαν , οἱ φίλοι διέβαλλον , ὧν Ἀντώνιος ἀπ ἐξουσίας μεγίστης ἁμαρτάνειν μέγιστα δόξας τὴν πλείστην αἰτίαν ἔλαβεν 0 .
οὐ μὴν ἀλλ ε͂πανελθὼν ὁ Καῖσαρ ἐκ τῆς Ἰβηρίας τὰ μὲν ἐγκλήματα παρεῖδεν αὐτοῦ , πρὸς δὲ τὸν πόλεμον ὡς ἐνεργῷ καὶ ἀνδρείῳ καὶ ἡγεμονικῷ χρώμενος οὐδαμῆ διήμαρτεν .
αὐτὸς μὲν οὖν μετ ὀλίγων ἀπὸ Βρεντεσίου διαπεράσας τὸν Ἰόνιον ἔπεμψεν ὀπίσω τὰ πλοῖα , Γαβινίῳ καὶ Ἀντωνίῳ τὰς δυνάμεις ἐμβιβάζειν καὶ περαιοῦν κατὰ τάχος εἰς Μακεδονίαν ἐπιστείλας .
γαβινίου δὲ πρὸς τὸν πλοῦν χαλεπὸν ὄντα χειμῶνος ὥρᾳ καταδειλιάσαντος καὶ πεζῇ μακρὰν ὁδὸν περιάγοντος τὸν στρατόν , Ἀντώνιος ὑπὲρ Καίσαρος ἐν πολλοῖς ἀπειλημμένου πολεμίοις φοβηθεὶς Λίβωνα μὲν ἐφορμοῦντα τῷ στόματι τοῦ λιμένος ἀπεκρούσατο , πολλὰ τῶν λεπτῶν ἀκατίων ταῖς τριήρεσιν αὐτοῦ περιστήσας , ἐμβιβάσας δὲ ταὶς ναυσὶν ἱππεῖς ὀκτακοσίους καὶ δισμυρίους ὁπλίτας ἀνήχθη .
καὶ γενόμενος καταφανὴς τοῖς πολεμίοις καὶ διωκόμενος τὸν μὲν ἐκ τούτων κίνδυνον διέφυγε , λαμπροῦ νότου κῦμα μέγα καὶ κοίλην θάλατταν ταῖς τριήρεσιν αὐτῶν περιστήσαντος , ἐκφερόμενος δὲ ταῖς ναυσὶ πρὸς κρημνοὺς καὶ φάραγγας ἀγχιβαθεῖς οὐδεμίαν ἐλπίδα σωτηρίας εἶχεν .
ἄφνω δὲ τοῦ κόλπου πολὺν ἐκπνεύσαντος λίβα , καὶ τοῦ κλύδωνος ἀπὸ τῆς γῆς εἰς τὸ πέλαγος διαχεομένου , μεταβαλόμενος ἀπὸ τῆς γῆς καὶ πλέων σοβαρῶς ὁρᾷ ναυαγίων περίπλεων τὸν αἰγιαλόν .
ἐνταῦθα γὰρ ἐξέβαλε τὸ πνεῦμα τὰς διωκούσας αὐτὸν τριήρεις , καὶ διεφθάρησαν οὐκ ὀλίγαι ·
καὶ σωμάτων πολλῶν καὶ χρημάτων ἐκράτησεν Ἀντώνιος , καὶ Λίσσον εἷλε , καὶ μέγα Καίσαρι παρέσχε θάρσος ἐν καιρῷ μετὰ τηλικαύτης ἀφικόμενος δυνάμεως .
πολλῶν δὲ γινομένων καὶ συνεχῶν ἀγώνων ἐν πᾶσι μὲν ἦν διαπρεπής , δὶς δὲ φεύγοντας προτροπάδην τοὺς Καίσαρος ἀπαντησας ἀνέστρεψε καὶ στῆναι καὶ συμβαλεῖν αὖθις τοῖς διώκουσιν ἀναγκάσας ἐνίκησεν .
ἦν οὖν αὐτοῦ μετὰ Καίσαρα πλεῖστος ἐν τῷ στρατοπέδῳ λόγος ·
ἐδήλωσε δὲ Καῖσαρ ἣν ἔχοι περὶ αὐτοῦ δόξαν .
ἐπεὶ γὰρ ἔμελλε τὴν τελευταίαν καὶ τὰ ὅλα κρίνασαν ἐν Φαρσάλῳ μάχην μάχεσθαι , τὸ μὲν δεξιὸν αὐτὸς εἶχε κέρας , τοῦ δ εὐωνύμου τὴν ἡγεμονίαν Ἀντωνίῳ παρέδωκεν , ὡς πολεμικωτάτῳ τῶν ὑφ ἑαυτῷ .
μετὰ δὲ τὴν νίκην δικτάτωρ ἀναγορευθεὶς αὐτὸς μὲν ἐδίωκε Πομπήϊον , Ἀντώνιον δὲ ἵππαρχον ἑλόμενος εἰς Ῥώμην ἔπεμψεν .
ἔστι δὲ ἡ ἀρχὴ δευτέρα τοῦ δικτάτορος παρόντος ·
ἂν δὲ μὴ παρῇ , πρώτη καὶ μόνη σχεδόν 0 ·
ἡ γὰρ δημαρχία διαμένει , τὰς δὲ ἄλλας καταλύουσι πάσας δικτάτορος αἱρεθέντος .
οὐ μὴν ἀλλὰ τότε δημαρχῶν Δολοβέλλας , νέος ἀνὴρ καὶ νέων πραγμάτων ὀρεγόμενος , εἰσηγεῖτο χρεῶν ἀποκοπάς , καὶ τὸν Ἀντώνιον αὐτῷ τε φίλον ὄντα καὶ βουλόμενον ἀεὶ τοῖς πολλοῖς ἀρέσκειν ἔπειθε συμπράττειν καὶ κοινωνεῖν τοῦ πολιτεύματος .
ἀσινίου δὲ καὶ Τρεβελλίου τ ἀναντία παρακαλούντων ὑπόνοια δεινὴ κατὰ τύχην τῷ Ἀντωνίῳ προσέπεσεν ὡς ἀδικουμένῳ περὶ τὸν γάμον ὑπὸ τοῦ Δολοβέλλα .
καὶ τὸ πρᾶγμα βαρέως ἐνεγκὼν τήν τε γυναῖκα τῆς οἰκίας ἐξήλασεν ἀνεψιὰν οὖσαν αὐτοῦ  θυγάτηρ γὰρ ἦν Γαΐου Ἀντωνίου τοῦ Κικέρωνι συνυπατεύσαντος  , καὶ τοὺς περὶ Ἀσίνιον δεξάμενος ἐπολέμει τῷ Δολοβέλλᾳ .
κατέλαβε γὰρ τὴν ἀγορὰν ἐκεῖνος ὡς βίᾳ κυρώσων τὸν νόμον .
ἀντώνιος δέ , καὶ τῆς βουλῆς ψηφισαμένης ὅπλων δεῖν ἐπὶ τὸν Δολοβέλλαν , ἐπελθὼν καὶ μάχην συνάψας ἀπέκτεινέ τέ τινας τῶν ἐκείνου καὶ τῶν ἰδίων ἀπέβαλε .
τοῖς μὲν οὖν πολλοῖς ἐκ τούτων ἀπηχθάνετο , τοῖς δὲ χρηστοῖς καὶ σώφροσι διὰ τὸν ἄλλον βίον οὐκ ἦν ἀρεστός , ὡς Κικέρων φησίν , ἀλλ ἐμισεῖτο , βδελυττομένων αὐτοῦ μέθας ἀώρους καὶ δαπάνας ἐπαχθεῖς καὶ κυλινδήσεις ἐν γυναίοις , καὶ μεθ ἡμέραν μὲν ὕπνους καὶ περιπάτους ἀλύοντος καὶ κραιπαλῶντος , νύκτωρ δὲ κώμους καὶ θέατρα καὶ διατριβὰς ἐν γάμοις μίμων καὶ γελωτοποιῶν .
λέγεται γοῦν , ὡς ἐν Ἱππίου ποτὲ τοῦ μίμου γάμοις ἑστιαθεὶς καὶ πιὼν διὰ νυκτός , εἶτα πρωῒ τοῦ δήμου καλοῦντος εἰς ἀγορὰν προελθὼν ἔτι τροφῆς μεστὸς ἐμέσειε , τῶν φίλων τινὸς ὑποσχόντος τὸ ἱμάτιον .
ἦν δὲ καὶ Σέργιος ὁ μῖμος τῶν μέγιστον παρ αὐτῷ δυναμένων , καὶ Κυθηρὶς ἀπὸ τῆς αὐτῆς παλαίστρας γύναιον ἀγαπώμενον , ὃ δὴ καὶ τὰς πόλεις ἐπιὼν ἐν φορείῳ περιήγετο , καὶ τὸ φορεῖον οὐκ ἐλάττους ἢ τὸ τῆς μητρὸς αὐτοῦ περιέποντες ἠκολούθουν 0 .
ἐλύπουν δὲ καὶ χρυσῶν ἐκπωμάτων ὥσπερ ἐν πομπαῖς ταῖς ἀποδημίαις διαφερομένων ὄψεις , καὶ στάσεις ἐνόδιοι σκηνῶν , καὶ πρὸς ἄλσεσι καὶ ποταμοῖς ἀρίστων πολυτελῶν διαθέσεις , καὶ λέοντες ἅρμασιν ὑπεζευγμένοι , καὶ σωφρόνων ἀνδρῶν καὶ γυναικῶν οἰκίαι χαμαιτύπαις καὶ σαμβυκιστρίαις ἐπισταθμευόμεναι 0 1 2 .
δεινὸν γὰρ ἐποιοῦντο Καίσαρα μὲν αὐτὸν ἔξω τῆς Ἰταλίας θυραυλεῖν , τὰ περιόντα τοῦ πολέμου μεγάλοις πόνοις καὶ κινδύνοις ἀνακαθαιρόμενον , ἑτέρους δὲ δι ἐκεῖνον τρυφᾶν τοῖς πολίταις ἐνυβρίζοντας .
ταῦτα καὶ τὴν στάσιν αὐξῆσαι δοκεῖ καὶ τὸ στρατιωτικὸν εἰς ὕβρεις δεινὰς καὶ πλεονεξίας ἀνεῖναι .
διὸ καὶ Καῖσαρ ἐπανελθὼν Δολοβέλλᾳ τε συγγνώμην ἔδωκε , καὶ τὸ τρίτον αἱρεθεὶς ὕπατος οὐκ Ἀντώνιον , ἀλλὰ Λέπιδον εἵλετο συνάρχοντα .
τὴν δὲ Πομπηΐου πωλουμένην οἰκίαν ὠνήσατο μὲν Ἀντώνιος , ἀπαιτούμενος δὲ τὴν τιμὴν ἠγανάκτει ·
καί φησιν αὐτὸς διὰ τοῦτο μὴ μετασχεῖν Καίσαρι τῆς εἰς Λιβύην στρατείας , ἐπὶ τοῖς προτέροις κατορθώμασιν οὐ τυχὼν ἀμοιβῆς .
ἔοικε μέντοι τὸ πολὺ τῆς ἀβελτερίας αὐτοῦ καὶ ἀσωτίας ἀφελεῖν ὁ Καῖσαρ , οὐκ ἀναισθήτως τὰ πλημμελήματα δεξάμενος .
ἀπαλλαγεὶς γὰρ ἐκείνου τοῦ βίου γάμῳ προσέσχε , Φουλβίαν ἀγαγόμενος τὴν Κλωδίῳ τῷ δημαγωγῷ συνοικήσασαν , οὐ ταλασίαν οὐ δὲ οἰκουρίαν φρονοῦν γύναιον , οὐ δὲ ἀνδρὸς ἰδιώτου κρατεῖν ἀξιοῦν , ἀλλ ἄρχοντος ἄρχειν καὶ στρατηγοῦντος στρατηγεῖν βουλόμενον , ὥστε Κλεοπάτραν διδασκάλια Φουλβίᾳ τῆς Ἀντωνίου γυναικοκρατίας ὀφείλειν , πάνυ χειροήθη καὶ πεπαιδαγωγημένον ἀπ ἀρχῆς ἀκροᾶσθαι γυναικῶν παραλαβοῦσαν αὐτόν .
οὐ μὴν ἀλλὰ κ ἀκείνην ἐπειρᾶτο προσπαίζων καὶ μειρακιευόμενος ἱλαρωτέραν ποιεῖν ὁ Ἀντώνιος ·
οἷον ὅτε , Καίσαρι πολλῶν ἀπαντώντων μετὰ τὴν ἐν Ἰβηρίᾳ νίκην , καὶ αὐτὸς ἐξῆλθεν 0 .
εἶτα ἄφνω φήμης εἰς τὴν Ἰταλίαν ἐμπεσούσης ὡς ἐπίασιν οἱ πολέμιοι Καίσαρος τεθνηκότος , ἀνέστρεψεν εἰς Ῥώμην .
λαβὼν δὲ θεράποντος ἐσθῆτα νύκτωρ ἐπὶ τὴν οἰκίαν ἦλθε , καὶ φήσας ἐπιστολὴν Φουλβίᾳ παρ Ἀντωνίου κομίζειν εἰσήχθη πρὸς αὐτὴν ἐγκεκαλυμμένος .
εἶτα ἡ μὲν ἐκπαθὴς οὖσα , πρὶν ἢ τὰ γράμματα λαβεῖν ἠρώτησεν εἰ ζῇ ὁ Ἀντώνιος ·